У Вікіпедыі ёсць артыкулы пра іншых асоб з прозвішчам Манцэвіч.

**Алесь Манцэвіч**, поўнае імя **Аляксандр Барысавіч Манцэвіч** (нар. 5 жніўня 1958, Вілейка, Мінская вобласць) — беларускі журналіст, выдавец. Заснавальнік у 1995 годзе беларускамоўнага масавага тыднёвіка «Рэгіянальная газета». Жыве ў Вілейцы.

Скончыў Мінскі радыётэхнічны інстытут, факультэт журналістыкі БДУ. Працаваў майстрам, інжынерам на Вілейскім заводзе «Зеніт», журналістам у маладзечанскай раённай газеце. 

З 1995 года — заснавальнік і галоўны рэдактар тыднёвіка «Рэгіянальная газета». 

15 сакавіка 2023 года Манцэвіча затрымалі пасля ператрусу ў яго доме. Да суда ён быў змешчаны ў следчую турму № 8 у Жодзіна. 27 верасня 2023 года у судзе Маладзечанскага раёна пачаўся разгляд крымінальнай справы супраць Аляксандра Манцэвіча (суддзя Аляксандр Іршын, дзяржабвінавачанне падтрымліваў памочнік пракурора — Аляксандр Марцінчык). 3 лістапада 2023 года нібыта за «дыскрэдытацыю Рэспублікі Беларусь» суд Маладзечанскага раёна пастанавіў прысуд да пазбаўлення волі тэрмінам на чатыры гады ва ўмовах агульнага рэжыму, а таксама да штрафу ў памеры 400 базавых велічынь, што склала 14800 беларускіх рублёў (~4500 долараў ЗША). Праваабарончы цэнтр «Вясна» прызнаў Манцэвіча палітычным зняволеным. 27 лістапада 2023 года Аляксандра Манцэвіча перавялі ў следчы ізалятар № 6 (Баранавічы).

10 снежня 2023 года палітзняволены Аляксандр Манцэвіч стаў лаўрэатам Прэміі праваабарончай супольнасці Беларусі ў намінацыі «Журналіст(ка) года-2023».

23 студзеня 2024 года Мінскі абласны суд разглядзеў апеляцыйную скаргу Аляксандра Манцэвіча. Судовая калегія пад старшынствам суддзі Уладзіміра Арэшкі пакінула прысуд без зменаў, а скаргу — без задавальнення. Паводле следства, Аляксандр Манцэвіч, з'яўляючыся дырэктарам рэдакцыі газеты, сумесна з іншымі асобамі з 1 студзеня 2020 года па 15 сакавіка 2023 года нібыта «распаўсюджваў у друкаваным выданні і яго інтэрнет-рэсурсах заведама ілжывыя звесткі, якія дыскрэдытуюць Беларусь і яе органы ўлады».

Зноскі
------

1. ↑  «Тут і сёння». Анатоль Гуляеў, медыяэксперт **(нявызн.)**(недаступная спасылка). Архівавана з першакрыніцы 4 сакавіка 2013. Праверана 29 красавіка 2013.
2. ↑  «Няма ніякай маёй віны»: Асудзілі рэдактара «Рэгіянальнай газеты» **(нявызн.)**. *Новы Час* (3 лістапада 2023).
3. ↑  Заява аб прызнанні Аляксандра Манцэвіча палітычным зняволеным **(нявызн.)**. *Праваабарончы цэнтр «Вясна»* (6 красавіка 2023).
4. ↑  Уручаны прэміі беларускай праваабарончай супольнасці-2023. Сярод лаўрэатаў — Алег Агееў і Аляксандр Манцэвіч  (бел.). *baj.media*. Праверана 14 снежня 2023.
5. ↑  Названыя лаўрэаты прэміі праваабарончай супольнасці Беларусі за 2023 год (бел.)  **(нявызн.)**?. *pozirk.online*. Праверана 14 снежня 2023.
6. ↑  Сталі вядомыя лаўрэаты Прэміі праваабарончай супольнасці Беларусі за 2023 года  (бел.). *spring96.org* (10 снежня 2023). Праверана 14 снежня 2023.
7. ↑  В Вильнюсе вручена премия беларусского правозащитного сообщества **(нявызн.)**. *www.defendersbelarus.org*. Праверана 14 снежня 2023.
8. ↑  Аляксандр Манцэвіч — Палітычныя вязні ў Беларусі **(нявызн.)**. *prisoners.spring96.org*. Праверана 2 лютага 2024.
9. ↑  Вясна: Палітвязні Беларусі **(нявызн.)**. *Telegram*. Праверана 2 лютага 2024.

Спасылкі
--------

* Анлайн-версія «Рэгіянальнай газеты» Архівавана 18 верасня 2020.
* Асацыяцыя выдаўцоў рэгіянальнай прэсы «Аб’яднаныя Масмедыі» Архівавана 13 сакавіка 2016.
* Аляксандр Манцэвіч атрымаў дыплом ад FOJO Архівавана 5 сакавіка 2016.
* Старонка Аляксандра Манцэвіча на сайце Праваабарончага цэнтра «Вясна»